Štampa u velikoj banci - Banca Intesa » E-PORT Solutions Sistem d.o.o\nŠtampa u velikoj banci – Banca Intesa\nFinansijske institucije su među najvećim korisnicima kancelarijskog papira za štampanje. Da biste uspeli da efikasno i ekonomično odštampate sve one ugovore, potvrde, listinge i priloge (i to najčešće u više primeraka), neophodan je pouzdan sistem štampe.\nBanca Intesa je najveća banka u Srbiji, sa više od 200 ekspozitura i nekoliko regionalnih centara koji se nalaze na čitavoj teritoriji Srbije. Uspostavljanje optimizovanog sistema štampe na svakoj lokaciji, kao i povezivanje u jedinstveni sistem koji će zadovoljiti najviše standarde tehnologije, produktivnosti, izveštavanja, kontrole i sigurnosti, propisanih kako od same Banke, tako i od Narodne banke Srbije, predstavljao je kompleksan ali i izazovan zadatak.\nE‑Port i Toshiba\nNakon višemesečnog testiranja raspoloživih ponuda na tržištu, Banca Intesa se opredelila za rešenje kompanije E‑Port, sa Toshiba multifunkcionalnim uređajima i štampačima u kombinaciji sa softverom PaperCut MF. Outsourcing‑om kompletne usluge Banka se oslobodila briga oko investicija u nabavku najsavremenije opreme, održavanja i snabdevanja potrošnim materijalom. Trošak na kraju meseca zavisi samo od broja odštampanih strana, transparentan je i predvidljiv, čime je omogućeno lako planiranje budžeta.\nPraćenje u realnom vremenu omogućava pravovremenu dostavu tonera i obavljanje servisa bez angažovanja zaposlenih Banke ‑ obaveštenja o statusu uređaja i potrebama za potrošnim materijalom se šalju direktno E‑Port‑u koji obezbeđuje kompletnu podršku. Centralizacijom štampe se postižu najveće uštede u troškovima, tako da su u Banci korisnici orijentisani na velike multifunkcionalne uređaje. Izuzetak je manji broj korisnika kojima je zbog prirode posla neophodno da imaju štampač pri ruci, kao što je to slučaj sa nekim od zaposlenih u filijali koji su u direktnom kontaktu sa klijentima.\nKontrola korišćenja uređaja se postiže putem korporativnih beskontaktnih ID kartica koje je Banka već koristila za evidenciju radnog vremena i kontrolu pristupa, čime je omogućena evidencija svih poslova po korisnicima (štampanje, skeniranje i kopiranje). U slučaju da je neki od uređaja zauzet ili van funkcije, korisnik autorizacijom na bilo kom uređaju u mreži može da preuzme dokument poslat na štampu – svi poslovi štampe se čuvaju na print serveru i puštaju na onom uređaju na kome se korisnik prijavi karticom.\nKorisnik može da preuzme samo svoje poslove i da koristi one funkcionalnosti uređaja koje su mu dozvoljene. Na primer, kolor štampa se može omogućiti samo određenim korisnicima ili grupi korisnika, dok bi svi ostali koji se prijave na kolor uređaj mogli da štampaju i kopiraju crno‑belo. Jednostavno se mogu definisati dodatna pravila koja omogućavaju uštede. Sinhronizacija sa IT sistemom Banke je obezbeđena tako da je moguće iskoristiti postojeća pravila i polise uređaja koje su mu dozvoljene. Na primer, kolor štampa se može omogućiti samo određenim korisnicima ili grupi korisnika, dok bi svi ostali koji se prijave na kolor uređaj mogli da štampaju i kopiraju crno‑belo. Jednostavno se mogu definisati dodatna pravila koja omogućavaju uštede. Sinhronizacija sa IT sistemom Banke je obezbeđena tako da je moguće iskoristiti postojeća pravila i polise. Čitav sistem je lak za upravljanje, praćenje i izveštavanje sa jedne centralne lokacije. Postoji centralni print server i sekundarni print serveri na svakoj od lokacija koji komuniciraju sa centralnim. Za komunikaciju su dovoljni linkovi male propusne moći zato što kroz njih ne prolaze poslovi štampe, već samo upiti i izveštaji između servera. Čak i kad bi ovi linkovi bili u prekidu, što se u praksi retko dešava pošto i oni imaju svoje backup linkove, sekundarni print serveri bi nesmetano obavljali svoje poslove a po uspostavi veze bi poslali izveštaj primarnom serveru. Svaki od primarnih i sekundarnih servera ima svoj backup server, čime su obezbeđene visoka dostupnost sistema (High Availability) i Disaster Recovery. Hardverska zahtevnost za print servere nije velika tako da su kao sekundarni serveri iskorišćene postojeće radne stanice. U izveštajima se uređaji mogu grupisati na različite načine, odražavajući organizacionu strukturu kompanije. Postoji preko 50 predefinisanih izveštaja koji se mogu prilagoditi specifičnim zahtevima. Dovoljno ih je jednom podesiti kako bi oni automatski bili kreirani i poslati na mejl na kraju svakog dana, nedelje, meseca... Garancija funkcionisanja sistema je i visok SLA koji obezbeđuje E‑Port za sve lokacije u Srbiji.\nBanca Intesa, štampa u velikoj banci\nToshiba ECO hibridni uređaj nagrađen za najinovativniji štampač u 2017. godini\nNezavisni istraživački centar Buyers Laboratory LLC (BLI) / Keypoint…\nPrvi hibridni multifunkcionalni uređaj na svetu\nJedinstvena hibridna tehnologija omogućava standardnu monohromatsku štampu ali i…


Državni sekretar SAD Entoni Blinken upozorio je da će Avganistan sam morati da se suoči sa talibanima ako predsednik Ašraf Gani ne ubrza mirovni proces.\n"Moram jasno da kažem, gospodine predsedniče, da se politički proces nastavlja u Vašingtonu i da SAD nisu odbacile nijednu opciju. Razmatramo i potpuno povlačenje naše vojske do 1. maja", piše u Blinkenovom pismu avganistanskom predsedniku.\nAmerički državni sekretar je naglaso da je hitno potrebno sprovesti promene kako bi se sprečilo da talibani osvoje još neke delove teritorije.\nU pismu, u koje je Glas Amerike imao uvid, piše i kakva su očekivanja od Ganija i koje diplomatske napore Avganistan treba da sprovede.\nBlinken je najavio da će SAD, preko UN, pozvati ministre spoljnih poslova Rusije, Kine, Pakistana, Irana i Indije kako bi zajedno definisali pristup u postizanju mira u Avganistanu. Takođe piše da će pozvati Tursku da organizuje sastanak svih učesnika konflikta u Avganistanu u narednim nedeljama kako bi se "finalizovao mirovni sporazum".\nAmerika je, kaže Blinken, pripremila predlog prema kojem se sprečava prolećna ofanziva talibana. Sprečavanje nasilja je glavni zahtev upućen avganistanskoj vladi, a konstatuje se da je nasilje na "nedoupstivo visokom nivou" od dogovora sa SAD u februaru 2020.\nAmerički izaslanik za Avganistan Zamlaj Kalizad zalaže se za ponovno pokretanje mirovnog procesa i Ganiju je predao Blinkenovo pismo.\nMeđu predlozima je i formiranje "tranzicione mirovne vlade" koja bi u nekom momentu predala ovlašćenja stalnoj vladi, nakon izmena ustava i izbora.\nPortparol talibana Mohamad Naem rekao je za Glas Amerike da će talibani proučiti predlog koji je doneo Kalizad i da će potom izneti svoj stav.\n"Mislim da bi ovo pismo moglo da pogorša odnose između Ganija i Bajdena jer se vidi da su SAD spremne da podrže formiranje nove vlade, a to je nešto što Gani ne želi", kaže Majkl Kugelmen, direktor azijskog programa u Vilson centru u Vašingtonu.\nIdeja o prelaznoj vladi postoji od predsedničkih izbora 2019, ali je Gani odbacivao.\n"Slobodni, pošteni i inkluzivni izbori pod nadzorom međunarodne zajednice su jedini način za formiranje nove vlade", rekao je Gani u subotu.\nGanijev politički rival Abdulah Abdulah kaže da je otvoren za pregovore o američkoj ideji.


Vratili 150.000 evra famoznoj Prijedorčanki\nSlovenačka demokratska stranka, na čijem čelu se nalazi Janez Janša, vratila je 150.000 evra koje je uplatila Dijana Đuđić iz Prijedora.\nOvo je Janšina stranka objavila na Tviteru, dodavši kako je ugovor o uzimanju kredita od Đuđićeve, uz kamatu od dva odsto, raskinut, te da će platiti kaznu koja joj bude određena.\nUgovorom je bilo predviđeno da Đuđićeva isplati ukupno 450.000 evra u tri rate.\n— SDS (@strankaSDS) 11. siječnja 2018.\nĐuđićeva navodno ima firmu u malom slovenačkom mestu Spodnje Hoče, sa oko 2.000 stanovnika. Mediji nagađaju da je poznanica poreskog maga Roka Snežiča, iako ovaj Mariborčanin negira da ju je ikad upoznao. Međutim, "isplivali" su dokazi da su putovali više puta u BiH, prvi put u aprilu 2017, potom krajem septembra i početkom decembra.


Stepen intenziviranja proizvodnje kod koštičavih voćaka značajno se razlikuje između pojedinih vrsta. Najveći stepen intenzivnosti proizvodnje ostvaren je kod breskve, a istraživanja i dobijeni rezultati pokazuju da isto sledi i kod šljive i trešnje. Razlike u stepenu intenzivnosti pojedinih sistema gajenja kod različitih vrsta koštičavih voćaka uslovljene su tipom organogeneze rodnog drveta, odnosno razlika¬ma u strukturi i rodnom potencijalu pojednih kategorija rodnog drveta. Ipak, uz uvažavanje ovih razlika, osnovni principi intenziviranja proizvodnje kroz sisteme voćnjaka isti su za sve vrste voćaka.\nIntenziviranju voćarske proizvodnje veliki doprinos dali su upravo rezultati ost¬vareni u oblasti sistema gajenja voćaka. Povećanje prinosa po jedinici površine uz smanjenje troškova proizvodnje ostvareno je rešavanjem sledećih pitanja ovog pro¬grama:\n▪ Visina zasada i optimalna gustina sklopa - smanjenje dimenzija habitusa do visine na kojoj se svi zahvati na stablu mogu izvesti stojeći na zemlji (zasadi "na dohvat ruke" ili "pešački zasadi"), i povećanje broja stabala po jedinici površine do maksimalne iskorišćenosti proizvodnog prostora;\n▪ Uzgojni oblici;\n▪ Sortne specifičnosti u kontroli formiranja i zameni rodnog drveta (tipovi organo¬geneze rodnog drveta, rodni potencijal i produktivni tipovi rodnih grančica), kao osnova za definisanje specifičnih pomotehničkih zahvata za različite sisteme gajenja i kombinacije sorta/podloga.


Vesti iz BCBP, BCBP uticao na agendu Londonskog samita\nVaša lokacija / Beogradski centar za bezbednosnu politiku / Aktivnosti / Vesti iz BCBP / BCBP uticao na agendu Londonskog samita /\nU okviru Foruma civilnog društva koji je deo Berlinskog procesa BCBP je moderirao online konsultacije u oblasti bezbednosti gde su eksperti i organizacije civilnog društva sa Zapadnog Balkana imali priliku da podele nalaze istraživanja i diskutuju. Direktorka BCBP Sonja Stojanović Gajić po završetku konsultacija napisala je prikaz praktične politike o bezbednosnim temama u regionu zasnovan na nalazima istraživanja, komentarima i preporukama.\nNakon online konsultacija predstavnici organizacija okupili su se 26. i 27. aprila u Beču. Kroz radionice i sastanke predstavnici civilnog društva iz regiona mogli su da utiču na dnevni red i odluke koje će donositi lideri zemalja i evropski zvaničnici na Samitu Zapadnog Balkana koji se održava u Londonu 10. jula.\nPredstavnici civilnog društva sastali su se sa zvaničnicima Ministarstva spoljnih poslova Vlade Velike Britanije u cilju razrađivanja prikaza praktičnih politika koje su pripremljene u skladu sa temama Londonskog samita, uključujući i bezbednosne teme. Nakon toga, preko pedeset predstavnika civilnog društva okupilo se kako bi razgovaralo o prikazima praktičnih politika i na osnovu njih formulisalo preporuke u skladu sa temama Londonskog samita.\nPročitajte preporuke u oblasti bezbednosti bazirane na prikazu praktične politike koji je napisala direktorka BCBP.\nPreporuke koje zastupaju interese građana na Balkanu će biti široko distribuirane donosiocima odluka koji učestvuju na samitu.\nPovezane teme:eu, Berlin Process, Sonja Stojanović Gajić


Ksenija Prodanović\t 08.06.2021. 11:19h 11:35h\n"Broj novih izazova nesumnjivo je u porastu i mnogi od tih izazova predstavljaju istinsku pretnju globalnoj stabilnosti, bezbednosti i prosperitetu ljudi širom sveta", rekao je Putin u poruci koju je pročitao zvaničnik Kremlja Jurij Ušakov, prenosi Tass.\nPutin je istakao da su među najopasnijim izazovima "posustala kontrola naoružanja, aktivnosti terorističkih grupa, visoka stopa sajber kriminala, eskalacija regionalnih sukoba i pandemija korona virusa".\nPutin veruje da bi međunarodna zajednica trebalo da razmisli o lekcijama koje se mogu naučiti iz pandemije korona virusa.\n"Iako je prerano govoriti o pobedi nad korona virusom, moramo da razmislimo o lekcijama koje mogu biti naučene iz te katastrofe i o tome kako postupiti u budućnosti ako se pojave takve situacije", primetio je Putin.\nPutin je naglasio da je pandemija koronavirusa dodala nove izazove svetskom poretku, sa "više od 3,5 miliona ljudi koji su do sada postali žrtve" virusa.\nDodaje i da se dalekosežni socijalni i ekonomski uticaj pandemije oseća svuda.\nPrema rečima ruskog lidera, "borba protiv tako opasne infekcije zahteva zajedničke napore čitave globalne zajednice, kao i poštenu i ravnopravnu saradnju".\n"Međutim, nažalost, daleko od toga da su svi bili spremni za to", izjavio je Putin.


Blue Sea Capital investirao u specijalnu bolnicu za oftalmologiju Miloš Klinika - Blue Sea Capital\nHomeVesti Blue Sea Capital investirao u specijalnu bolnicu za oftalmologiju Miloš Klinika\nBlue Sea Capital sa zadovoljstvom objavljuje da je potpisao ugovor o preuzimanju Miloš Klinike, vodeće oftalmološke bolnice sa sedištem u Beogradu, Srbija. Miloš Klinika (“Klinika”) se ponosi svojim izuzetnim medicinskim timom koji predvodi Prof. Dr. Zoran Kuljača, istaknuti i priznati ekspert za oftalmologiju. Klinika pruža najviši standard usluge svojim pacijentima širom regiona.\nNakon kreiranja MediGroup platforme, Blue Sea Capital nastavlja sa investiranjem u zdravstveni sektor u Srbiji, fokusirajući se na oftalmološki sektor u kom je Klinika igrač broj jedan. Pošto je prethodno predvodio Kliniku u njenom razvoju, Prof. Dr. Kuljača će ostati Medicinski direktor u doglednoj budućnosti.\nSaša Galić, Managing Partner u Blue Sea Capital-u, je izjavio: “Drago nam je što smo potpisali ugovor o preuzimanju Miloš Klinike, čime nastavljamo da pokazujemo veru u privatni zdravstveni sektor u Srbiji. Klinika odgovara našim kriterijumima za investiranje u uspešno vođene kompanije, sa kompetitivnom prednošću i kvalitetnim menadžmentom. Želim da se zahvalim Prof. Dr. Kuljači i njegovom timu na saradnji i radujemo se zajedničkom radu sa njima na ispunjavanju misije Klinike, a to je stvaranje boljeg života za njene pacijente.”


RTCG - Radio Televizija Crne Gore - Nacionalni javni servis :: Društvo :: Novi predsjednik da učestvuje na Prajdu\ns.đ. [ Mina ]\nKVIR MONTENEGRO 01. 04. 2018. 13:35 >> 13:34 7\nNovi predsjednik da učestvuje na Prajdu\n„Ćutanje, uzdržane ili negativne poruke, ukoliko ih bude, mogu značiti isključivo i samo da u izbornoj trci imamo predsjedničke kandidate koji su spremni da kalkulišu sa ljudskim pravima svih ljudi u Crnoj Gori, a to ne može biti dobro ni za koga osim za njihove političke interese“, kazao je Kalezić agenciji MINA.\n„Uzevši to u obzir, od svih kandidata očekujemo da pokažu da su, spremnošću da na jednak način štite ljudska prava svih, uključujući LGBTIQ osobe, dostojni obavljanja funkcije za koju se kandiduju i za koju traže podršku od glasačkog tijela“, rekao je Kalezić.\n„Vujanović je u tim vremenima pojačanog društvenog otpora prema ljudskim pravima LGBTIQ osoba dao pozitivan doprinos umanjenju društvenog otpora i mirnom održavanju ovog najvećeg centralnog događaja koji podiže vidljivost LGBTIQ osoba, što je jako pohvalno. Od novog predsjednika očekujemo da takvu praksu nastavi ali ne i samo da je nastavi“, kazao je Kalzić.\n„Od budućeg predsjednika očekujemo da napravi korak dalje u odnosu na prethodnog, i javnom, snažnom, direktnom i proaktivnom podrškom značajno doprinese postizanju društvene jednakosti za LGBTIQ osobe na sve načine, posebno učešćem na šestom Montenegro Prajdu koji će biti održan ove godine“, kazao je Kalezić.\nDobili podršku samo od Liberalne partije\n„S tim što ova partija ima sigurnu poziciju u okviru koalicije čiji je dio a sa druge strane osjećase obaveznom da podržava i promoviše ljudska prava LGBTIQ osoba u odnosu na svoje obaveze koje proizilaze iz internacionalne čiji je dio“, ocijenio je Kalezić.\n„Istraživanja o stavovima glasačkog tijela u odnosu na primarne motive zbog kojih se glasači opredjeljuju za određenu političku partiju pokazala su da se oni tiču skoro u potpunosti ekonomskih razloga, i da podrška ljudskim pravima LGBTIQ osoba nije ni u jednom trenutku uticala na pad popularnosti nekog političara niti ugrozila glasačko tijelo političkih partija“, rekao je Kalezić.\n„Neodvojivi dio savremenog koncepta ljudskih prava i odlika demokratskih društava su prava LGBTIQ osoba, te bi direktna i nedvosmislena podrška značajno doprinijela i demokratizaciji Crne Gore“, rekao je Kalezić.\n„U duhu tradicije i istorije našeg naroda je da pomažemo onima kojima pomoć treba, a LGBTIQ zajednici je više nego potrebna, tako da od svih kandidata/kinja očekujemo i da postupaju u skladu sa osnovnim vrijednostima našeg naroda i iskoriste uticaj koji imaju i pomognu da LGBTIQ osobe u Crnoj Gori žive živote dostojne čovjeka“, zaključio je Kalezić.


HomeEkonomijaMali: Od 15. novembra prijava za pomoć od 20 evra\n01/11/2021Redakcija BALKAN TVEkonomija, Vesti, za slajder0\nOd 15. novembra kreće prijava za pomoć od 20 evra za građane koji se nisu do sada prijavili za isplatu 30+30 evra, izjavio je ministar finansija Siniša Mali.\nMinistar je pojasnio da oni koji su se već prijavili za pomoć od 30+30 evra dobijaju automatski i 20 u decembru i ne moraju dodatno da se prijavljuju.\n„Polako, ali sigurno, privodimo kraju ovu godinu i privodimo kraju treći paket pomoći. Nas očekuje isplata još 20 evra u decembru, 15. novembra kreće prijava, ne za ove koji su se prijavili, nego za sve koji se nisu prijavili i koji su u međuvremenu postali punoletni, imaju mogućnost da se prijave za tih 20 evra“, rekao je Mali za RTS.\nPrvi deo pomoći od 30+30 evra isplaćen je u maju. Isplata drugog dela počela je u ponedeljak, a prvi će je primiti penzioneri i korisnici socijalne pomoći.\nMali je podsetio da će u februaru sledeće godine penzionerima biti isplaćeno još 20.000 dinara jednokratne pomoći.\n„Budžet više ide ka normalnom nego ka pandemijskom“\n„Ispravićemo nepravdu za oporezivanje motornih vozila“\nGovoreći o oporezivanja motornih vozila, Mali je naveo da je u pitanju nepravda koja postoji duži niz godina i da će biti ispravljena budžetom za iduću godinu.\n„Mi ćemo zajedno sa budžetom, napraviti izmene Zakona o porezu na imovinu i prenos apsolutnih prava gde ćemo pojednostaviti procedure plaćanja poreza kada je prodaja automobila, dakle motornih vozila u pitanju. S druge strane promenićemo zakon o nošenju i upotrebi dobara gde ćemo izaći u susret onima koji imaju starije automobile veće kubikaže i koji sada zbog formula koje se primenjuju plaćaju izuzetno visoke poreze“, naglasio je Mali.\nPosle 20 meseci Izrael otvorio granice za strane turiste, ali ne za sve


Kome odgovara da se spinuje Izetbegovićeva izjava? – Gerila\nGerila > Društvo > Kome odgovara da se spinuje Izetbegovićeva izjava?\nobjavljeno na Nov. 17, 2017 u 11:00 am 17/11/2017\nIzjava Bakira Izetbegovića u srpskoj javnosti i medijima plasirana je kao planetarni skandal. Reakcije se kreću od apokaliptičnih: „Ta izjava menja sve i stvari sada izgledaju drugačije nego juče“; upozoravajućih: „Reč je o ozbiljnijoj izjavi nego što bilo u Srbiji može da sagleda“, pa sve do dramatičnih i pomalo pretećih: „Srbija će tim povodom preduzeti razne pravne i političke korake“. Ili je vest usledila u vreme medijske suše bez nekih dramatičnih događaja, ili je jednostavno jedva dočekano da se o priznanju Kosova oglasi neko iz regiona, tek Izetbegovićeva izjava je alarmirala sve političke krugove u Beogradu.\nVerovatno je najviše drame u svoje izjave uneo predsednik Srbije Aleksandar Vučić, koji je upozorio kako se „Izetbegovićeva izjava ne sme relativizovati“ i istakao kako bi „njega poslali u Hag u roku od 15 dana da je izjavio kako bi Republika Srpska trebalo da bude nezavisna“. Kako bi se stvari još neko vreme držale u napetoj atmosferi predsednik Srbije je naveo kako će odgovor Srbije uslediti narednih dana, a u četvrtak 16. novembra održana je i sednica Saveta za nacionalnu bezbednost.\nTeško je u arhivama pronaći neku izjavu na osnovu koje bi se moglo zaključiti kako je Bakir Izetbegović stav o potrebi da BiH prizna Kosovo imao i ranije. Sve što se može pronaći su neke starije izjave u kojima je navodio kako „BiH neće u dogledno vreme priznati nezavisnost Kosova“, i da se „tome protivi srpska strana u Bosni“. Predsednik Centra za regionalizam Aleksandar Popov za DW kaže da zaista pažljivo prati događanja u regionu i da se zaista ne može reći da je Izetbegović i ranije imao takav eksplicitni stav povodom pitanja Kosova. Popov stoga njegovu izjavu vidi „kao priliku da privuče medijsku pažnju i da sebe drži na političkoj sceni BiH kao ključnog predstavnika bošnjačkog naroda. Takve akrobacije izvodio je i ranije, ali to nije specifično samo za njega već i za druge političare i predstavnike ostala dva naroda u Bosni“.\nU tom kontekstu Popov podseća da je, u vreme dok je Bakir Izetbegović dovodio u pitanje teritorijalni integritet Srbije, predsednik RS Milorad Dodik „takođe dovodio u pitanje teritorijalni integritet BiH, koji Srbija poštuje, ali zbog toga iz Srbije nije upućen nikakav ukor Dodiku. Sve to zato sada vidim kao deo bosansko-hercegovačkih igara bez granica koje traju evo već više od decenije otkako je Milorad Dodik zajahao nacionalističkog konja. A to je na kraju i deo nekih ukupnih igara u regionu, gde se umesto rešavanja konkretnih problema zaoštravaju odnosi i na taj način opstaje na vlasti“.\nSrbija je veoma osetljiva na priznanje Kosova od strane suseda, ocenjuje za DW Bojan Al Pinto Brkić iz Foruma za međunarodne odnose. „U tom smislu se BiH, između ostalog i zbog srpskog faktora u njoj, smatrala sigurnim saveznikom u očuvanju teritorijalnog suvereniteta Srbije. Na taj način se i izjava Izetbegovića u Srbiji videla na neki način kao izdaja najbližih“. Ako se ipak ima u vidu da je Bakir Izetbegović samo jedan član predsedništva BiH i da sve i da hoće sam ne može priznati Kosovo – što dobro zna i Beograd – postavlja se pitanje zašto se na tu izjavu tako burno reagovalo u Srbiji? Brkić kaže kako je predsednik Srbije Aleksandar Vučić „uložio dosta energije da stvori bliske i prijateljske odnose sa BiH, i može se reći da Srbija trenutno sa Bosnom ima najbolje odnose od svih suseda. Politička elita Srbije stoga to tumači kao neku vrstu izdaje od političke elite susedne zemlje“.\nAleksandar Popov u svakom slučaju smatra da je reakcija Beograda preterana i da je „umesto svega toga mogao da reaguje Aleksandar Vulin, koji je ministar zadužen za te stvari, ili da se uputi neka diplomatska nota, a ne da se zbog toga saziva sednica Saveta za nacionalnu bezbednost, iako se zna da je to pretnja praznom puškom. To je po meni samo fabrikovanje vanrednih situacija u Srbiji, i zato živimo samo od jedne do druge krize“, kaže Popov.\nNo, kako god bilo, predsednik Srbije zbog svega ovoga najavljuje „dalekosežne pravne i političke posledice“. Popov smatra da kada je reč o političkim posledicama to može značiti da „neće doći do trojnog susreta koji je najavljivan, članova predsedništva BiH, Vučića, a moguće i predsednice Hrvatske; to će najverovatnije biti odloženo kao što je bila odložena poseta predsednika Vučića Hrvatskoj. Ali to je nešto na šta smo navikli. A zaista ne znam šta bi bile pravne posledice o kojima se govori, jer je reč o izjavama jednog političara iz BiH“.\nPravne i političke posledice?\nSrbija je bez obzira na sve moćna zemlja u regiji, smatra Bojan Al Pinto Brkić, i ona ima načina i instrumenata da štiti neke svoje interese. „Sada je samo pitanje koliko je to politički svrsishodno u kontekstu regionalne saradnje. Bosna i Hercegovina je jedan od najbližih ekonomskih partnera Srbije i ne mislim da bi bilo pametno zatezati odnose sa BiH po pitanju ekonomske razmene, posebno kada se ima u vidu da Srbija, koja se snažno protivi nezavisnosti Kosova, zapravo ima značajan izvoz na tržište Kosova“. Bojan Al Pinto Brkić podseća da je Srbija na razne načine reagovala na priznanje Kosova od strane Makedonije i Crne Gore, da su povlačeni ambasadori, ali da u ovom slučaju „jednostavno ne postoji nikakav akt na koji biste reagovali. Postoji samo izjava jednog od važnih političkih zvaničnika BiH, a sama Bosna i Hercegovina nije zauzela nikakav zvaničan stav, niti je priznala nezavisnost Kosova“.


Ministar Trhulj u SAD-u: Susret sa pomoćnikom državnog sekretara i prezentacija poslovnih mogućnosti za saradnju\nU okviru radne posjete Sjedinjenim Američkim Državama federalni ministar energije, rudarstva i industrije Erdal Trhulj razgovarao je u State Departmentu sa dr Robertom Ichordom, zamjenikom pomoćnika državnog sekretara State Departmenta za energiju i njegovim saradnicima.\nU dužem i otvorenom razgovoru razmijenjena su mišljenja o globalnim energetskim prilikama u Evropi sa posebnim osvrtom na jugoistočnu Evropu i mogući uticaj koje one mogu imati na Bosnu i Hercegovinu.\nDr Ichord je posebno pozdravio rezultate koji su u prethodne četiri godine postignuti na izradi nedostajuće zakonodavne regulative u oblasti energetskog sektora, procesu otvaranja tržišta električne energije, pripremama za početak istraživanja gasa i nafte i aktivno učešće na iznalaženju rješenja za alternativno snabdijevanje gasom.\nRazmatrani su i projekti iz energetskog sektora BiH koji su od zajedničkog interesa za Evropu i SAD.\nMinistar Trhulj bio je počasni gost u Cosmos klubu u Washingtonu gdje je prisutnim gostima prezentirao poslovne mogućnosti za saradnju između BiH i SAD-a. Federalni ministar je prisutnim gostima predstavio primjere uspješne saradnje sa firmama iz Sjedinjenih Američkih Država kao i pozitivne mjere koje je Vlada Federacije BiH provela sa ciljem jačanja investicija i unapređenja poslovnog ambijenta.\nNa večeri su bili prisutni i Tom Yazdgerdi, novoimenovani direktor Ureda za jugoistočnu Evropu u State Departmentu sa saradnicima, kongresmen Robert Aderholt, članovi Vojnog odbora Senata u Kongresu, predstavnici američkih kompanija i investicionih fondova zainteresovanih za unapređenje poslovne saradnje, direktori think-thank organizacija u Washingtonu, te ambasadori akreditovani u SAD-u, uključujući i ambasadoricu BiH Jadranku Negodić – saopćeno je iz Federalnog ministarstva energije, rudarstva i industrije.


Dačić: Da li je ponovo došlo vreme zidova? - Sputnjik Srbija\n15:22 25.06.2015 (osveženo 16:19 05.10.2015) Preuzmite kraći link\nOn je naglasio da su odnosi Srbije i Mađarske dobri i da pitanje migranata nije pitanje za Srbiju, Mađarsku ili Grčku, već za Evropu.\nDačić je rekao da je Srbija dobila ulogu žrtve kada je reč o problemu migranata, dodajući da Evropa nije imala veliko razumevanje kada je Srbija na taj problem ukazivala, kao ni spremnost da pruži finansijsku pomoć za efikasniju kontrolu granice. On je podsetio da je kao ministar unutrašnjih poslova imao tri sastanka sa kolegama iz Austrije i Mađarske i da je tada predlagao zajedničku kontrolu granica i elektronski sistem nadgledanja, ali da Srbija nije imala sredstva za tako nešto, a da joj je zahtev za dobijanje sredstava iz IPA fondova za te namene odbijen.\n„Evropa mora da se izjasni, da li je vreme ograda i zidova prošlost ili budućnost? Ja sam mislio da je Berlinski zid pao, a sada se prave novi zidovi“, poručio je Dačić.\nPrema njegovim rečima, Evropa treba da pokaže da li ovaj prostor Balkana tretira kao deo EU ili kao prostor koji je omeđen zidovima i ogradama.\nŠef grčke diplomatije Nikos Kocijas je, sa druge strane, rekao da Evropa već duže vremena ima taj problem i dodao da su na njega čudno gledali u Savetu Evrope kada je u januaru skretao pažnju na taj problem.\n„Moramo da razmislimo da li su ratovi u severnoj Africi izazvali te migracije. Ne možemo da imamo delimičnu saradnju u Evropi — da neki prave problem, a da posle kažu: ’Vi to treba da platite‘. Politika prema migrantima zahteva novac, a ako Evropska unija želi da bude primer u svetu onda mora da pokaže da je u stanju da taj problem reši. Ako ostane ovako kao što je danas na Balkanu, onda će i društva na Balkanu postati ksenofobična i okrenuti se u desno“, poručio je Kocijas.\nOn je dodao da od severoistočnih zemalja očekuje da pokažu spremnost da se bave tim problemom umesto da se podižu ograde.\nNeistiniti navodi prištinske štampe\nMinistar spoljnih poslova Srbije Ivica Dačić izjavio je da su neistinite tvrdnje prištinske štampe da je prilikom poslednje runde dijaloga Beograda i Prištine u Briselu sve već dogovoreno.\n„Ovakvi navodi pokazuju neozbiljnost prištinske delegacije, jer je dogovor bio da se ne otkrivaju detalji pregovora“, poručio je Dačić na zajedničkoj konferenciji za novinare sa grčkim šefom diplomatije Nikosom Kocijasom.\nDačić je istakao da je nakon razgovora sa visokom predstavnicom EU Federikom Mogerini, dogovoreno da se sledeće nedelje nastavi dijalog, ali da Priština ima „manir da priča da je sve rešeno u njihovom interesu, namećući statusno pitanje pre rešavanja suštinskih pitanja, ne pitajući se može li nešto da funkcioniše“.\nOn je kao primer naveo da je Edita Tahiri, odmah nakon što je završena ova runda dijaloga, dala izjavu za štampu o genocidu nad albanskim narodom.\n„A što onda uopšte sa nama razgovarate? To pokazuje neozbiljnost i neodgovornost. Ako hoćete nešto da kažete, postoji mesto za to, a to je sastanak“, rekao je Dačić.\nOn je dodao i da je Tahiri pozvana da govori o energetskom pitanju, a ona je tada počela da priča da je Srbija izgubila Kosovo još 1999. godine.\n„Mogerini ju je tada prekinula i Tahiri je praktično izbačena sa sastanka“, rekao je Dačić ističući da prištinsku stranu ne zanima kako će funkcionisati energetski sistem na Kosovu, nego ko će biti vlasnik.\n„Mi smo konstruktivni i želimo da damo svoj doprinos. Ali ne dopuštamo da nam se iko obraća podižući prst ili glas, kao što neki pokušavaju da rade“, rekao je on i dodao da će se srpska strana pridržavati onoga što je premijer Aleksandar Vučić istakao, a to je pre svega da treba biti konstruktivan tokom dijalog sa Prištinom.\nzidovi, Brisel, migranti, Nikos Kocijas, Ivica Dačić, Srbija, Grčka


Oglasio se i UO Vojvodine: ''Nezapamćena nepravda!'' - Sportske.net\nOglasio se i UO Vojvodine: ''Nezapamćena nepravda!''\nNovosadski superligaš se još jednom oglasio, uz pojašnjenje zbog čega je odlučio da dopuna mišljenja o suđenju bude javna.\nJSL - Sprema se smena na vrhu Liste strelaca!Vojvodina: ''Dosta nam je ponižavanja!''Trener Vojvodine: ''Previše je 0:4''Volkov golgeter, Partizan nadomak titule!Vojvodina oštećena protiv Partizana?\nPodsetimo, danas je Superliga na svom sajtu objavila pomenutu primedbu Vojvodine, a u vezi sa arbitražom na utakmici 25. kola protiv Voždovca.\nSinoćnji meč sa Partizanom tada nije pominjan, jer je dopuna mišljenja o suđenju poslata Zajednici superligaša još 30. aprila. A da bi ceo slučaj bio jasniji javnosti, Upravni odbor FK Vojvodina je večeras izdao novo saopštenje koje prenosimo u celini.\n''Nakon utakmice sa FK „VOŽDOVAC’’, odigrane dana 29.04.2015.godine u Beogradu, dopunili smo Zapisnik sa sledećim mišljenjem o suđenju (možete da pročitati OVDE) i poslali ga na adresu FS Srbije i Zajednice klubova Jelen Super lige, bez obaveštavanja medija, sa namerom da ne uznemiravamo sportsku javnost Srbije.\nFK „VOJVODINA’’ mora da se poštuje'', navodi se u saopštenju Upravnog odbora FK Vojvodina.


Hiljade pitanja u upitniku EU za Srbiju | Politika | DW | 26.10.2010\nOdluka ministara spoljnih poslova Evropske unije da Srbija može dalje ka EU jeste odlična vest, ali ona ne bi trebalo da uljuljka srpske vlasti da više nema prepreka, ocenjuju analitičari u Beogradu.\nSaradnja sa Hagom i regionalni odnosi ključni za dalje korake u evropskim integracijama.\nOdluka Saveta ministara, kao i prateće političko obrazloženje, pokazuju da pred Srbijom još stoje brojne prepreke na putu evropskih integracija, kaže za Dojče vele Jovan Teokarević, profesor Fakulteta političkih nauka i urednik mesečnika „Evropski forum“. To se pre svega odnosi na završetak saradnje sa Hagom, ali i na odnose sa drugima u regionu, ističe Teokarević.\n„Ja mislim da kada bismo mogli da završimo saradnju sa Hagom, da imamo neki napredak u dijalogu sa Kosovom u toku sledeće godine, i da ne bojkotujemo regionalne skupove na kojima se pojavljuje Kosovo, da bi se možda stvar zaustavila na tome. To bi sigurno podstaklo članice EU da na takvom formatu Saveta ministara, dakle onda kada na njemu učestvuju šefovi diplomatija, negde u drugoj polovinu naredne godine najverovatnije, budu spremni i raspoloženi kao što su sada bili da odobre zvaničnu kandidaturu Srbije za članstvo u EU“, kaže Teokarević.\nHag – evropski izgovor?\nMinistri EU sa sastanka u Luksemburgu ovlastili Evropsku komisiju da počne izradu mišljenja o zahtevu Srbije za mesto kandidata za članstvo u EU.\nSrbija je jasno pokazala da želi saradnju sa Evropskom unijom oko Kosova i to ne bi trebalo da predstavlja značajnu prepreku za nastavak evrointegracija, ocenjuje za Dojče vele Ognjen Pribićević, saradnik Instituta društvenih nauka, i doskorašnji ambasador Srbije u Berlinu. Hag naravno stoji kao obaveza, ali stiče se utisak da se iza haškog pitanja krije neka vrsta uslovljavanja koje je kontraproduktivno, smatra Pribićević.\n„Na žalost, čini mi se da tu pre svega u ovom trenutku odražavaju problemi sa kojima se EU suočava u pogledu daljeg proširenja; ne samo kada je u pitanju Srbija, nego i ukupnog proširenja. I onda se tu prosto na neki način Hag postavlja, i uvek iznova pokreće, kao nešto što može biti najlakši izgovor da se zaustavi to proširenje. Jer, mislim da Srbija prosto predugo čeka na neke korake od strane EU.“\nJednostavna pitanja i teški odgovori\nNaravno, pored pomenutih uslova pratiće se tempo i kvalitet reformi u Srbiji, kaže Teokarević. Srbiju sada čeka ispunjavanje upitnika EU, sa nekoliko hiljada pitanja, i tu se takođe može pojaviti problem kod nekih naizgled jednostavnih pitanja: kolika je teritorija Srbije, gde su granice Srbije, i koliko Srbija ima stanovnika, skreće pažnju Teokarević.\n„Dakle, reč je o tome da li će Srbija u upitniku na to jednostavno pitanje odgovoriti da li je Kosovo u njenom sastavu, ili nije. Nisam siguran da će odgovor, ako Srbija kaže da je Kosovo i dalje u njenom sastavu, biti zadovoljavajući za Evropsku komisiju“, kaže Teokarević.\nLoš tajming za EU\nSrbija je u ovom trenutku na neki način žrtva lošeg tajminga, kaže Ognjen Pribićević. Tek sada se vidi koliko nas je koštao režim Slobodana Miloševića. Prava šansa za približavanje Evropi je propuštena tokom devedesetih, i sada će to propušteno vreme, zbog drugačijih okolnosti u samoj EU, biti jako teško nadoknaditi, smatra Pribićević.\n„Tvrđe sa Srbijom“, preporučuje već naslovom svog članka današnji Zidojče cajtung, i pojašnjava podnaslovom koji glasi: „Evropska unija čini grešku kada Srbiji stavlja u izgled mogućnost prijema“… (26.10.2010)\nSrbija za korak bliže Evropskoj uniji\nBiH mora da uhvati priključak\n„BiH nema više vremena za gubljenje“, poručuju zemlje članice EU. Zemlja mora da „uhvati priključak“ u procesu evrointegracija sa ostatkom regiona, a EU je bila i biće spremna da pomogne na tom putu… (26.10.2010)\nTrajni link https://p.dw.com/p/Pnyi\nSaradnja i investicije u regionu 18.04.2019


Država će dotirati domove za stare | DOMOVI ZA STARE - DOM ZA STARA LICA - BEOGRAD - SRBIJA\nRAZLIKU u ceni boravka između državnih i privatnih domova za stare uskoro bi mogla da počne da finansira država. U planu je da na taj način bude smanjena državna lista čekanja za smeštaj, jer bi oni uz isti iznos smeštaj pronalazili u privatnom sektoru.\nPrema rečima Zorana Đorđevića, ministra za rad, subvencije u ovoj oblasti su moguće pošto nije reč o velikom novcu i država bi mogla da podstiče otvaranje takvih ustanova, naročito u manjim mestima.\n– Uspostavljanje uslova da stariji materijalno ugroženi korisnici mogu pod jednakim uslovima biti smešteni u privatne i državne podrazumeva korišćenje postojećih ili novoosnovanih kapaciteta licenciranih privatnih domova za sve stare – kažu u Ministarstvu. – Analize pokazuju da ne postoji ravnomerna teritorijalna pokrivenost ovom uslugom kada je u pitanju državni sektor, pošto samo 40 lokalnih samouprava ima domove, a korisnici u potrebi za smeštajem nisu uvek u mogućnosti da sebi obezbede smeštaj kod privatnika.\nLicencirani privatni domovi za odrasle i starije su kapacitet na koji se u ovom poslu računa, odnosno, oni su potencijalni ponuđači usluge.\n– Korisnici koji zbog svojih skromnijih materijalnih mogućnosti nisu u situaciji da neposrednim ugovaranjem sa privatnim domovima sebi obezbede smeštaj, ovu mogućnost će ostvarivati na potpuno isti način kako to čine kada su u pitanju „državni“ domovi – rešenjem nadležnog centra za socijalni rad – objašnjavaju u Ministarstvu.\nOni će učestvovati u troškovima smeštaja u dom sa svim svojim primanjima, prihodima i imovinom, uz učešće srodnika, ako ih imaju, ali i uz učešće republičkog budžeta uvek kada njihov novac ne pokriva u celosti troškove smeštaja.\n– Pravo na ovakvu uslugu obezbeđenu putem primene Zakona o javnim nabavkama imaće svi stariji korisnici koji se već nalaze ili bi se mogli naći na tzv. listama čekanja za smeštaj u državne domove – kažu u Ministarstvu.\n– Mislim da je subvencionisanje, odnosno dotiranje boravka u domovima za stare dobra ideja – kaže Jovana Lakić, socijalni radnik doma „Ruža prijateljstva“ u Meljaku. – Na ovaj način ljudi će se pre odlučivati za licencirane ustanove, a ne da svoje najbliže smeštaju u domove bez adekvatnih uslova i dozvola.


» Rezultati EU projekta u prevenciji i borbi protiv korupcije tokom tri godine sprovođenja\nBorba protiv korupcije je osnovni preduslov za pristupanje Srbije, kao zemlje kandidata, Evropskoj uniji. Vlada Srbije postavila je kao zadatak “nultu toleranciju” na korupciju.\nUprkos tome, Srbija zauzima 91. mesto od 180 zemalja prema indeksu percepcije korupcije za 2019. godinu, kako je objavila organizacija Transparensi Internešnl. Indeks percepcije korupcije za 2019. godinu pokazuje da dve trećine zemalja, uključujući tu i neke od najrazvijenijih svetskih privreda, stagnira ili nazaduje u pogledu napora koje ulažu u borbu protiv korupcije.\nKako se navodi u Izveštaju o Srbiji 2019 Evropske komisije “Korupcija je sveprisutna u mnogim sferama i nastavlja da zabrinjava. Potrebna je snažna politička volja kako bi se problem korupcije rešio na delotvoran način, kao i snažan odgovor tužilaštva i sudstva na slučajeve visoke korupcije. Srbija treba naročito da: poboljša konkretne rezultate kada je reč o istragama, optužnicama i pravosnažnim presudama u slučajevima visoke korupcije, uključujući zaplenu i oduzimanje imovine stečene kriminalom; primeni zakon koji se odnosi na Agenciju za borbu protiv korupcije i uskladi ga sa evropskom praksom, međunarodnim sporazumima i preporukama tela Saveta Evrope za borbu protiv korupcije (GRECO), kako bi se ojačala uloga Agencije kao ključne institucije za delotvorniju borbu protiv korupcije; izvrši procenu dosadašnjeg uticaja anti-korupcijske politike kako bi se usvojila nova ambiciozna strategija i akcioni plan”.\nEU finansira projekat “Prevencija i borba protiv korupcije” kako bi podržala Srbiju u borbi protiv korupcije. U saradnji sa glavnim korisnicima, tokom prethodne tri godine sprovođenja projekta (jul 2017 – jul 2020), organizovane su brojne aktivnosti poput seminara, obuka, konferencija, javnih događaja za podizanje svesti građana. Predstavnici vodećih institucija, koji se u svom svakodnevnom radu bave suzbijanjem korupcije, učestvovali su na ovim događajima.\nProjektni tim tesno sarađuje sa glavnim korisnicima Projekta – Ministarstvom pravde Republike Srbije i Republičkim javnim tužilaštvom Republike Srbije. Ostale institucije koje su uključene u implementaciju su Ministarstvo državne uprave i lokalne samouprave, Ministarstvo unutrašnjih poslova, Visoki savet sudstva, Ministarstvo finansija, Ministarstvo prosvete, Ministarstvo zdravlja, Agencija za borbu protiv korupcije, Savet za borbu protiv korupcije, Državno veće tužilaca, Visoki savet sudstva, jedinice lokalne samouprave, Stalna konferencija gradova i opština, itd.\nProjektne aktivnosti usmerene su na:\ndalji razvoj i primenu mehanizama na kojima se zasniva sprovođenje Nacionalne strategije za borbu protiv korupcije, Akcionog plana i Akcionog plana za Poglavlje 23,\nprioritetne potrebe koje se odnose na prevenciju korupcije,\nprioritetne potrebe koje se direktno ili indirektno odnose na represiju korupcije.\nPostignuti su značajni rezultati kako bi se ojačali nacionalni mehanizmi za prevenciju i borbu protiv korupcije prateći Nacionalnu strategiju za borbu protiv korupcije i Akcioni plan za sprovođenje Nacionalne strategije za borbu protiv korupcije, kao i Akcioni plan za Poglavlje 23.\nOsam ubrzanih trodnevnih treninga o “Tehnikama finansijskih istraga” za sudije, tužioce, policiju i zaposlene državnih organa koji sarađuju u smislu Zakona o organizaciji i nadležnosti državnih organa u suzbijanju organizovanog kriminala, terorizma i korupcije iz svih apelacionih područja (Beograd, Novi Sad, Niš, Kraljevo) održani su uz učešće 232 učesnika od kojih je 64 sudija, 72 javnih tužilaca, 71 policijski službenik i 25 službenika za vezu.\nU saradnji sa Agencijom za borbu protiv korupcije i Ministarstvom prosvete, nauke i tehnološkog razvoja, organizovano je 15 jednodnevnih seminara u 11 gradova širom Republike Srbije o “Sprečavanju sukoba interesa i prijavi imovine“. Ukupno je učestvovalo 884 direktora i sekretara osnovnih i srednjih škola, predstavnika univerziteta i fakulteta.\nOdržane su dve posebne dodatne trodnevne obuke o “finansijskim istragama” za rukovodioce “udarnih grupa”, u okviru kojih je obučeno 59 rukovodilaca “udarnih grupa”.\nZajedno sa Pravosudnom akademijom, organizovan je niz od osam jednodnevnih obuka o “Praktičnim aspektima etičkih dilema i njihovom razrešavanju“. Kako bi se unapredio javni nastup rukovodilaca posebnih odeljenja nadležnih za suzbijanje korupcije i njihovih zamenika, organizovano je pet praktičnih obuka o komunikacijskim veštinama. Osim toga, kroz dodatnih 20 obuka iz oblasti prevencije i borbe protiv korupcije prošlo je 340 predstavnika javne uprave, lokalne samouprave, tužilaca, sudija, policijskih službenika i predstavnika organizacija civilnog društva.\nU oblastima prevencije i borbe protiv korupcije održano je šest petodnevnih “Obuka za sticanje trenerskih veština” za više od 120 trenera iz javne uprave, lokalne samouprave i organizacija civilnog društva.\nProjekat je uspešno organizovao dve obuke za 18 lica koja su ovlašćena za prijem informacije i vođenje postupka u vezi sa uzbunjivanjem. Obuke su odražavale složenu prirodu dužnosti lica koja su zadužena za upravljanje kanalima za unutrašnje uzbunjivanje.\nU četiri regionalna centra organizovano je osam jednodnevih okruglih stolova sa sudijama i javnim tužiocima iz odabranih posebnih odeljenja za suzbijanje korupcije o “Upravljanju aktivnim slučajevima, zakazivanju i planiranju saslušanja za glavni pretres, priprema optužnice, indirektni dokazi i demonstrativni dokazi“. Ukupno 86 učesnika, od toga 28 sudija, 20 sudijskih pomoćnika, 21 javnih tužilaca i 15 tužilačkih saradnika, učestvovalo je u kvalitetnim diskusijama.\nMeđunarodna konferencija “Borba protiv korupcije za prosperitet Jugoistočne Evrope” organizovana je u Beogradu za više od 210 učesnika, ministara pravde, tužilaca, rukovodilaca državnih organa za prevenciju i borbu protiv korupcije, kao i predstavnike civilnog društva, iz Srbije, Austrije, Bosne i Hercegovine, Hrvatske, Češke, Mađarske, Italije, Crne Gore, Severne Makedonije, Slovačke i Slovenije.\nJednodnevna nacionalna konferencija na visokom nivou o “Sprovođenju Zakona o organizaciji i nadležnosti državnih organa u suzbijanju organizovanog kriminala, terorizma i korupcije“, kojoj je prisustvovalo 140 sudija, tužilaca, policijskih službenika i predstavnika drugih državnih organa, održana je u Beogradu.\nPovodom prve godišnjice primene Zakona o organizaciji i nadležnosti državnih organa u suzbijanju organizovanog kriminala, terorizma i korupcije, organizovan je Anti-korupcijski forum u Nišu. Više od 150 predstavnika iz posebnih odeljenja za suzbijanje korupcije (zamenici javnog tužioca, sudije i policijski službenici), službenici za vezu, eksperti na Projektu, kao i predstavnici drugih državnih organa koji rade na suzbijanju korupcije, prisustvovalo je Forumu.\nZajedno sa Ministarstvom pravde Republike Srbije, USAID projektom “Inicijativa za odgovornu vlast” i organizacijom “Pištaljka” koja se bavi zaštitom uzbunjivača u Srbiji, u Beogradu je organizovana konferencija o “Zaštiti uzbunjivača na centralnom i lokalnom nivou“.\nDogađaji za podizanje svesti javnosti\nU Kraljevu, Nišu, Obrenovcu i Novom Sadu održana su četiri anti-korupcijska časa “Prekini lanac! Reci NE korupciji” za učenike srednjih škola, kako bi se podigla svest o štetnosti korupcije. Više od 850 srednjoškolaca učestvovalo je na časovima i sticalo saznanja o korupciji.\nPodrška u izgradnji kapaciteta\nProjekat je pripremio izveštaje i analize raznih dokumenata koji su deo zakonskog okvira s ciljem da se poveća transparentnost, efikasnost i koordinacija anti-korupcijskih institucija i politika u oblasti prevencije i suzbijanja korupcije, kako je i predviđeno Nacionalnom strategijom za borbu protiv korupcije i Akcionim planom za Poglavlje 23.\nOve aktivnosti bile su usmerene na utvrđivanje trenutnog stanja kada je reč o primeni Akcionog plana za Nacionalnu strategiju za borbu protiv korupcije i usklađivanje i koordinaciju sa aktivnostima predviđenim Akcionim planom za Poglavlje 23.\nProjekat je podržao Ministarstvo pravde i Agenciju za borbu protiv korupcije u pripremi nacrta Zakona o sprečavanju korupcije, nacrta Zakona o lobiranju i pružio pravnu ekspertizu za nacrt Zakona o lobiranju.\nProjekat je pripremio GAP analizu koja je nastojala da identifikuje nedostatke koji postoje između odredaba Nacionalne strategije, pripadajućeg Akcionog plana, kao i Akcionog plana za Poglavlje 23 u delu koji se odnosi na borbu protiv korupcije. Preporučen je pristup korak-po-korak kako bi se ostvarili ciljevi oba Akciona plana.\n“GAP analiza u pogledu NSBPK i AP za Poglavlje 23”,\n“Sveobuhvatna analiza kompatibilnosti anti-korupcijskog zakonodavstva Republike Srbije sa EU acquis”,\n“Analiza rada Saveta za borbu protiv korupcije i prakse sličnih institucija u okviru EU”,\n„Analiza pravnog i institucionalnog okvira za razmatranje implikacija ‘nezakonitog bogaćenja’”,\nČetiri izveštaja o sprovođenju Zakona o zaštiti uzbunjivača i Analizu najbolje EU prakse u zaštiti uzbunjivača,\nKomparativna analiza “Uvođenje službenika za etiku i integritet u javnu upravu u Srbiji”,\n“Analiza kapaciteta i kompetencija organa za efikasno otkrivanje, istragu i krivično gonjenje korupcije”\nOcena potreba za obukama i ocenu efekata obuka u pravosuđu i drugim zainteresovanim stranama u Srbiji,\nIzveštaj o komparativnoj analizi uvođenja službenika za etiku i integritet, uključujući analizu zakonskog okvira i smernice sa preporukama za sprovođenje,\nGAP analizu rizika na korupciju u prosveti,\nGAP analizu rizika na korupciju u zdravstvu.\nProjekat je tokom trajanja epidemije izazvane Covid-19 održao tri onlajn radionice (jednu u formi obraćanja uživo, dok su dve bile u formi e-kurseva) na kojima je oko 100 zamenika tužilaca i policijskih službenika imalo priliku da razmotri dobru praksu u primeni novog zakona o organizovanom kriminalu.\nProjekat će nastaviti sa sprovođenjem aktivnosti do decembra 2020. godine, prateći sve preporuke i odluke Vlade Republike Srbije i Delegacije Evropske unije u Srbiji u pogledu mera u vezi sa Covid-19.


U toku su Decembarski Zmajdani - Detinjarije\nU toku su dani Decembarskih Zmajdana i 22. Festival monodrame za decu Zmajevih dečijih igara. Sutra u 11 sati biće prikazan dokumentarni film “Zmajova”, po scenariju Pera Zupca i režiji Branka Miloševića. Autor knjige “Deca Bestragije” Uroš Petrovića, koji je ovogodišnji dobitnik za najbolji roman za decu i mlade “Rade…\nAutor knjige “Deca Bestragije” Uroš Petrovića, koji je ovogodišnji dobitnik za najbolji roman za decu i mlade “Rade Obrenović” predstaviće se novosadskoj publici u čitaonici Gradske biblioteke. Program počinje u 17 sati.Manifestacija se završava u petak, kada će se dodeliti nagrade za najbolji roman, a pobednici 22. Festivala monodrame za decu dobiće nagradu “Sigridrug” .\nZmajdani se održavaju u čast najvećeg pesnika za decu Jovana Jovanovića Zmaja, a ove godine se proslavlja 180 godina od njegovog rođenja.\nTagovi :Decembarski Zmajdani 2013, dečiji festivali, događaji, Festival monodrame za decu, festival za decu, pozorišna predstava za decu, pozorište za decu, Zmajeve dečije igre


Akumulacije brazilskih HE na najnižem nivou u 90 godina\nTanjug 1. septembra 2021. 08:44\nBRAZILIJA – Brazilski ministar rudarstva i energetike Bento Albukverke poručio je građanima da je energetska kriza u zemlji gora nego što se ranije mislilo, jer je nezapamćena suša desetlovala proizvodnju hidroelektrana.\nU televizijskom obraćanju naciji u utorak uveče, Albukverke je rekao da se kriza produbila i da su rezerve vode u hidroelektranama pale na najniži nivo zabeležen u poslednjih 91 godina, prenosi Rojters.\n„Želim da vas obavestim da su se naši hidroenergetski uslovi pogoršali. Kišna sezona na jugu bila je gora nego što se očekivalo. Kao rezultat toga, akumulacije naših hidroelektrana na jugoistoku i srednjem zapadu zemlje pretrpele su veći pad od očekivanog“, naveo je on.\nAlbukverke je rekao takođe da je Brazil primoran da uvozi električnu energiju od suseda i da pojača proizvodnju struje u elektranama na fosilna goriva, što je za zemlju skuplje.


Hiljade Android aplikacija prikupljaju podatke za koje im niste dali dozvolu | OZ I.T SOLUTIONS-BLOG\nMobilni telefoni, 10.07.2019, 03:00 AM\nPametni telefoni su rudnik zlata kada su u pitanju podaci korisnika zahvaljujući aplikacijama koje neprestano prikupljaju sve moguće podatke sa uređaja.\nBezbednosni model modernih mobilnih operativnih sistema, kao što su Android i iOS, prvenstveno se zasniva na dozvolama koje eksplicitno određuju kojim servisima ili korisničkim informacijama neka aplikacija može pristupati. Te dozvole daju korisnici na kojima je da odluče koje aplikacije im mogu pristupati.\nKada izričito kažete Android aplikaciji – „Ne, nemate dozvolu da pratite moj telefon“, verovatno očekujete da ona neće imati mogućnosti da to radi. Ipak, u stvarnosti to nije tako.\nIstraživanje (PDF) tima istraživača sa Međunarodnog instituta za računarske nauke u Kaliforniji otkrili su da programeri mobilnih aplikacija koriste skrivene tehnike za prikupljanje podataka korisnika čak i kada im korisnici uskrate dozvole.\nGovoreći na skupu PrivacyCon, čiji je domaćin prošlog četvrtka bila Federalna trgovinska komisija, istraživači su predstavili svoja otkrića koja pokazuju kako više od 1300 Android aplikacija prikupljaju precizne podatke o geolokaciji korisnika i identifikatore telefona čak i kada oni eksplicitno odbiju tražene dozvole.\n„Aplikacije mogu da zaobiđu model dozvola i dobiju pristup zaštićenim podacima bez saglasnosti korisnika koristeći i tajne i bočne kanale“, tvrde istraživači.\nIstraživači su pregledali više od 88000 aplikacija iz Google Play prodavnice, od kojih je za 1325 utvrđeno da krše sisteme dozvola u operativnom sistemu Android koristeći skrivena rešenja koja im omogućavaju da traže lične podatke korisnika iz izvora kao što su metapodaci sačuvani na fotografijama i Wi-Fi konekcijama.\nNa primer, istraživači su pronašli aplikaciju za uređivanje fotografija, nazvanu Shutterfly, koja prikuplja podatke o lokaciji uređaja tako što izvlači GPS koordinate iz metapodataka fotografija koje koristi kao bočni kanal, čak i kada korisnici odbiju da daju aplikaciji dozvolu za pristup podacima o lokaciji.\n„Primetili smo da aplikacija Shutterfly (com.shutterfly) šalje precizne geolokacijske podatke na vlastiti server (apcmobile.thislife.com) bez dozvole za lokaciju.“\nTreba napomenuti da ako neka aplikacija može da pristupi lokaciji korisnika, onda joj svi servisi treće strane ugrađeni u tu aplikaciju takođe mogu pristupiti.\nPored toga, istraživači su pronašli još 13 aplikacija sa više od 17 miliona instalacija koje pristupaju IMEI telefona, identifikatoru telefona, koje druge aplikacije čuvaju nezaštićenim na SD kartici telefona.\n„Android štiti pristup IMEI telefona dozvolom READ_PHONE_STATE. Identifikovali smo dve online usluge trećih strana koje koriste različite prikrivene kanale da bi pristupili IMEI kada aplikacija nema dozvolu za pristup IMEI.“\nPrema istraživačima, biblioteke trećih strana koje nude dve kineske kompanije, Baidu i Salmonads, takođe koriste ovu tehniku kao tajni kanal za prikupljanje podataka iako nemaju dozvolu za pristup.\nNeke aplikacije koriste MAC adresu Wi-Fi pristupne tačke da bi otkrile lokaciju korisnika. Aplikacije koje funkcionišu kao pametne daljinske kontrole, kojima inače ne trebaju informacije o lokaciji da bi funkcionisale, prikupljaju podataka o lokaciji na ovaj način.\n„Pronašli smo 5 aplikacija koje koriste ovu ranjivost i 5 sa odgovarajućim kodom da to urade,“ pisali su istraživači.\n„Pored toga, poznavanje MAC adrese rutera omogućava povezivanje različitih uređaja koji dele pristup internetu, što može otkriti lične odnose njihovih vlasnika ili omogućiti praćenje unakrsnih uređaja.“\nU svojoj studiji, istraživači su uspešno testirali ove aplikacije na Android Marshmallow i Android Pie.\nIstraživači su svoja otkrića prosledili Googleu prošlog septembra, a kompanija je njihovom timu isplatila nagradu za odgovorno otkrivanje problema, ali nažalost, ispravke će biti objavljene sa izdanjem Androida K, koji se očekuje kasnije ovog leta.\nIstraživači misle da bi Google trebalo da učini više, u smislu objavljivanja hitnih zakrpa u okviru sigurnosnih ažuriranja, jer po njihovom mišljenju ne bi trebalo da samo kupci novijih telefona dobiju zaštitu. „Google javno tvrdi da privatnost ne bi trebalo da bude luksuz, ali izgleda da je to ono što se ovde dešava“, kažu istraživači.\nAndroid K će rešiti probleme skrivajući podatke o lokaciji na fotografijama od aplikacija drugih proizvođača, kao i obavezujući aplikacije koje pristupaju Wi-Fi-u da imaju dozvolu za pristup podacima o lokaciji.\nDo tada, korisnicima se savetuje da ne veruju aplikacijama i da isključe postavke dozvola za lokaciju i ID za aplikacije kojima one zapravo nisu potrebne da bi funkcionisale. Takođe, deinstalirajte svaku aplikaciju koju ne koristite redovno.\nPrevious Post:Jedna poruka na iPhoneu može da napravi veliki problem koji se može rešiti samo brisanjem uređaja\nNext Post:Suosnivač Applea Stiv Voznijak: Nađite način da napustite Facebook


Agencije EU: Vlasti preuzele kontrolu nad najopasnijim zlonamernim softverom EMOTET\nBeta 28. januara 2021. 16:00\nU medjunarodnoj koordinisanoj akciji, istražitelji su ove nedelje preuzeli kontrolu nad infrastrukturom softvera EMOTET i oborili je iznutra, navodi se u zajedničkom saopštenju agencija EU za policijsku (Europol) i pravosudnu saradnju (Eurodžast).\nEMOTET, jedno od najtrajnijih sredstava koje su koristili sajber kriminalci, radi na osnovu „botneta“, mreže hakovanih računara koja omogućava slanje zlonamernih poruka u velikom broju.\nInfrastruktura softvera EMOTET u osnovi je služila za upad u kompjuterske sisteme širom sveta, a kada bi neodobren pristup računaru bio ostvaren, on bi bio prodavan visoko rangiranim kriminalnim grupama koje bi potom sprovodile nelegalne aktivnosti kao što su kradja podataka i iznuda, navode agencije EU.\nU svim tim mejlovima, kako se navodi, bili su dokumenti programa Vord (Word) sa zlonamernim softverom, koji su bili ili prikačeni za mejl ili je do njih vodio link iz mejla.\n„EMOTET je bio više od zlonamernog softvera. Ono što ga je činilo opasnim je to što su je bio nudjen drugim sajber kriminalcima da instaliraju druge vrste zlonamernih softvera na računar žrtve“, navodi se u saopštenju.


Svaka „veza” s farmaceutskim kompanijama – opasna po čast\nKako je zbog nabavke vakcina protiv novog gripa došlo do sukoba „Doktora protiv korupcije” i ekipe „Insajdera” TV B92\nAktuelna rasprava između epidemiologa profesora dr Zorana Radovanovića, člana UO organizacije „Doktori protiv korupcije”, s jedne, i autora emisije „Insajder” Televizije B92 „Kupoprodaja zdravlja”, s druge strane, o tome da li su mediji iskrivili ulogu Svetske zdravstvene organizacije(SZO) u proglašenju pandemije gripa, još jednom pokazuje koliko je teško proniknuti u tajne farmaceutske industrije. Profesor Radovanović ovih dana pokušava javnosti da objasni zašto je SZO proglasila pandemiju, kada je grip imao snagu jedva blage epidemije, ali medijima to objašnjenje nije baš prihvatljivo. Uz to „bode oči” podatak da je britanski proizvođač lekova „Glakso Smit Klajn” novčanopomogao sajt Lige za imunizaciju, iza koje stoji dr Radovanović, koji je proteklih godina uporno dokazivao propuste u nabavci „Novartisovih” vakcina protiv gripa u Srbiji. Uzalud objašnjenja dr Radovanovića da je donacija „Glaksa” simbolična jer i ova farmaceutska kompanija je bila proizvođač vakcina protiv novog gripa. Kako su objavili autori „Insajdera”, dr Radovanović je zapretio da će publikovati podatke Saveta za borbu protiv korupcije o tome ko finansira B92, ukoliko „Insajder”, kako je naveo, objavi ko finansira njegov sajt.\n– Podatak da moj sajt Lige za imunizaciju finansira „Glakso Smit Klajn” prvi je izneo bivši ministar Tomica Milosavljević, jer nije imao nikakav drugi argument. Ligu čini grupa časnih doktora, 10 profesora univerziteta i još 20 lekara, a sve troškove snosim ja kao predsednik. Zar mislite da bi nas 30 dozvolilo da bude potkupljeno sa 120 evra, koliko nam je „Glakso” ukupno dao za 2010. godinu – kaže dr Radovanović, dodajući da je bio dogovor da naredne godine rad sajta pomogne „Torlak”, a sledeće „Sanofi aventis”, takođe proizvođači vakcina.\nDa li je oko gripa, vakcina i njihovih proizvođača bilo „spinovanja”, odnosno nametanja određenih teza u javnosti, pitamo dr Branislava Tiodorovića, profesora epidemiologije na Medicinskom fakultetu u Nišu, a koji je bio i član Posebne radne grupe za pandemiju\n– Imam utisak da se u ovoj priči mnogo toga „spinuje” da bi se uklopilo u neke druge namere. Mislim da je dr Radovanović pokušao da odvoji profesiju od onoga što predstavlja trgovinu, profiterstvo, pa čak i kriminal – navodi dr Tiodorović.\nDirektorka Instituta za kliničku farmakologiju i toksikologiju Medicinskog fakulteta u Beogradu profesorka Milica Prostran smatra da svaki zdravstveni autoritet u državi mora da poštuje preporuke i odluke SZO.\n– Druga je stvar da li smo mi ili bilo ko drugi u datoj situaciji bili razumni, suzdržani i da li je proces planiranja uvoza, kupovine i cene bio adekvatan – kaže za „Politiku” profesorka Prostran.\nOna podseća da farmaceutska industrija ima jasno određene grupe na koje utiče.\n– To su lekari, farmaceuti, srednje medicinsko osoblje, ali i mediji, ljudi koji rade u određenim ustanovama i imaju moć da donesu određene propise vezane za upotrebu lekova. Nema razloga da se pljuje farmaceutska industrija po svaku cenu, jer bez nje ne bi bilo istraživanja i novih lekova.Istina je negde na sredini. Ja ne bih sve farmaceutske kompanije stavila u isti koš, niti sve lekare – kaže profesorka Prostran.\nPovodom ove rasprave juče se saopštenjem oglasila i organizacija „Doktori protiv korupcije”, u kojem tvrde da emisije „Insajdera” iz serijala o korupciji u zdravstvu „nisu odgovorile očekivanjima već doprinose prikrivanju, a time i jačanju koruptivnih mehanizama u zdravstvu. Razočaranje je tim veće kada se zna koliko obilato su institucije EU pomagale medijsku kuću B92 sa željom da upozna građane Srbije sa antikoruptivnim standardima moderne države”.\nTakođe, „Doktori protiv korupcije” saopštili su „da su Ministarstvo zdravlja, kao i druga ministarstva kojim upravlja ista stranka koja rukovodi zdravstvom već 9 godina, važni finansijeri Televizije B92”. „Takođe, po našim saznanjima supruga vodećeg rukovodioca TV B92 zauzima već godinama ključnu funkciju u RFZO, ustanove sa suštinskom odgovornošću u aferama velike korupcije, što navodi na opravdanu sumnju u nepristrasnost serijala posvećenog korupciji u zdravstvu”, naveli su u svom jučerašnjem saopštenju „Doktori protiv korupcije”.


Krstić: Smanjićemo i penzije - Penzionerski Vesti\nPosted on April 30, 2014 by Penzionerske Vesti\nBeograd — Ministar finansija Lazar Krstić izjavio je da će do kraja godine morati da dođe i do smanjenja penzija u Srbiji.\nKako je rekao, prioritet ministarstva na čijem je čelu biće fiskalna konsolidacija i uvođenje finansijske dicipline.\nU intervjuu za Radio-televiziju Srbije, Krstić je rekao da Srbija u naredne četiri godine treba da uštedi oko 170 milijardi dinara a da samo u 2014. i 2015. godini treba da se uštedi oko milijardu evra i dodao da u javnom sektoru postoji postoji višak zaposlenih.\nKrstić je rekao da, iako će Vlada pokušati da učini sve da smanji negativne efekte finansijske konsolidacije na građane, misli da će krajem godine ili u narednom budžetu morati da se smanje i penzije.\nMinistar je kazao i da treba da se analizira situacija i odredi kako treba da izgleda javna uprava i da li javna preduzeća treba da imaju socijalnu funkciju, a ljudi u njima velike beneficije.\nKrstić je rekao da se od samog starta zalagao za fiskalnu konslidaciju u punoj meri.\nGovoreći o penzijama, Udovički je navela da će vlada možda i uspeti da najavljenim merama dovoljno ubrza privredni rast, pa da penzije ne moraju da se smanjuju.\nPrema njenim rečima, postoji šuma različitih naknada, a ranije je preuzet sistem iz vremena samoupravljanja koji je služio ideološkoj svrsi i već “20 godina sa njim se igramo da bi sakrili ko koliko zarađuje”.\n“Recite mi kojom državom može da se upravlja ako ne možete da uporedite. Prvo ćemo morati da pojednostavimo tu šumu…”, rekla je Udovički.\nKrstić je u tom kontekstu naveo da ne može Fond PIO sam sebi da podigne plate ili koeficijente bez usaglašavanja sa ostatkom javnog sektora, te da je osnovna poruka platnih razreda da se uvede pravičnost u sistem.\nKao prvi prioritet, Krstić je naveo fiskalnu konsolidaciju koja se ne sme svesti samo na uštede kao takve, već i na uvođenje takve discipline gde će se znati gde odlazi svaki dinar.\nOn je ponovio da će rebalansom biti ostvarena ušteda od 400 miliona evra i da postoji “okvirna slika za rebalans”.\nMinistar finansija je naveo da ove i sledeće godine mora da se uštedi jedna milijarda evra, dok se u naredne četiri godine moraju ostvariti uštede od 1,5 milijardi evra.\nUdovički: Bila sam neprijatno iznenađena\nMinistarka za državnu upravu i lokalnu samoupravu Kori Udovički je rekla da tek treba da se napravi analiza oko toga koliko je zaposlenih višak ali da građane mnogo više treba da brine kakvo je školstvo ili zdravstvo jer je evidentno da u mnogim segmentima društva nema dovoljno adekvatno obrazovanih i obučenih ljudi.\nGovoreći o svom resoru, Udovički je rekla da je po povratku u Srbiju sa petogodišnjeg angažmana u UN bila neprijatno iznenađenja činjenicom da organizacija Vlade nije uznapredovala od vremena vlade Zorana Đinđića i dodala da je prioritetni zadatak da se uspostavi mehanizam za koordinaciju rada ministarstava i ukine takozvana strnačka feudalizacija unutar izvršne vlasti.\n“Privreda je u teškoj situaciji i mora da se napravi mnogo veći pritisak na državnu administraciju da više postupa i služi građane. Sistem se raštimovao i moramo da uspostavimo sistem po kojem će ćutanje administacije značiti da se ona slaže sa zahtevom”, rekla je ona.\nVerbić: Plate niže i prosveti\nMinistar prosvete i nauke Srđan Verbić je rekao da niko od nas ne zna kakvi će nam obrazovni profili biti potrebni za 10 godina, zbog čega ljudima treba omogućiti da uče u hodu i da se prilagođavaju novonastaloj situaciji.\n“Sigurno da ni Nemačka nema plan kakvi će joj kadrovi biti potrebni za 20 godina. Za 2030. godinu niko od nas ne zna šta će biti aktuelno”, rekao je Verbić i dodao da je potrebna promena svesti.\nGovoreći o mogućim štrajkovima u obrazovanju zbog najavljenog smanjenja plata u javnom sektoru od 10 odsto, Verbić je rekao:\n“Ako se u celoj javnoj upravi smanjuje plata za 10 odsto, to je ono što se odnosi na sve nas građane i sa tim moramo da se suočimo, da prođemo kroz period kada će narednih meseci ili godina biti teško, da posle bude lakše”.\nGovoreći o maloj maturi, ministar prosvete je rekoa da ona ne mora da bude samo selekcioni mehanizam za upis u srednje škole, već i bogat izvor podataka šta treba unaprediti u obrazovnom sistemu.\nVerbić tvrdi da mala matura treba da se realizuje u drugačijim okolnostima i da je najbitnije za ovu godinu da vidimo šta možemo da izvučemo iz nje ne bi li sledeće godine pravili nešto korisnije, menjali planove i programe, a jednog dana i napravili nešto što liči na PISA test.\nManje plate – niže penzije\nDugovi Rastu – padaju penzije i plate\nCategoriesPenzionerske vesti TagsLazar Krstić, smanjenje penzije, visina penzije\nPrevious PostPrevious Žene rade bar do 63, možda i do 65\nNext PostNext Rajić: Povećanje starosne granice za penziju besmisleno rešenje


Novi poslanički klub u Skupštini | N1 Srbija\nFormiran novi klub u Skupštini: Nismo klub Vuka Jeremića\n|03.02.2017. |12:26 >12:33\nU Skupštini Srbije formiran je novi poslanički klub “Za spas Srbije – Nova Srbija” koji čine Sande Rašković Ivić, Slaviša Ristić, Đorđe Vukadinović, Dijana Vukomanović, Miroslav Markićević i Goran Pekarski. Ovo nije klub Vuka Jeremića već opozicionih poslanika, kaže predsednica novog kluba Sanda Rašković Ivić.\nBivša predsednica DSS-a rekla je na konferenciji za novinare u Skupštini Srbije da novoformirani poslanički klub nije klub predsedničkog kandidata Vuka Jeremića, kako se pisalo u medijima, već opozicionih poslanika koji su se sabrali oko želje da se u zemlji naprave promene, i da se u zemlji živi dostojanstveno bez stalnog generisanja vanrednog stanja.\nRašković Ivić podsetila je da je podržala kandidaturu Vuka Jeremića za predsednika Srbije, i da veruje da će to učiniti i ostali članovi kluba. Ono što je sigurno, kako kaže, jeste da niko od njih neće podržati kandidata SNS-a, bio to Aleksandar Vučić ili Tomislav Nikolić.\nPoslanik Nove Srbije i zamenik predsednika novoformiranog kluba Miroslav Markićević, koji je zajedno sa stranačkim kolegom Goranom Pekarskim, pristupio novom klubu, kaže da ima osećaj da je “skinuo breme s leđa”, jer je kao poslanik u vladajućoj koaliciji disciplinovano morao da izvršava svoje obaveze.\nMarkićević je obećao da će dati pun doprinos uspešnom radu novog poslaničkog kluba, kao i da će sada imati veću slobodu da u Skupštini pita sve ono što ga pitaju građani na ulici. On je istakao da je život građana Srbije mnogo drugačiji od onoga što se može videti na televiziji. “Mnogi teže žive nego pre 2000, a znamo šta se dešavalo pre 2000”, rekao je Markićević.\nPekarski je rekao da se Nova Srbija još neće izjašnjavati o podršci predsedničkim kandidatima dok ne vide ko će se sve kandidovati i dok izbori ne budu raspisani.\nSamostalni poslanik Đorđe Vukadinović istakao je da u novom klubu participiraju čak tri člana dojučerašnje vladajuće koalicije. “Ako bi i drugi iz opozicije bili upola tako vredni i ubedljivi, mislim da bi se brzo istopila vladajuća većina”, naveo je Vukadinović.\nNekadašnja poslanica SPS-a Dijana Vukomanović rekla je da su se u novom klubu okupili poslanici koji više ne mogu da ćute. Ona je rekla da se dva meseca pre predsedničkih izbora, ne zna ko je kandidat vladajuće koalicije i da li će biti vanrednih parlamentarnih izbora, a Skupština, kako kaže, “odzvanja tišinom”.\nVukomanović je rekla da su se poslanici novog kluba suočavali sa pritiscima i vladajućih stranaka i opozicije.\nČlanovi poslaničkog kluba “Za spas Srbije – Nova Srbija” rekli su da će im u fokusu biti socijalne i ekonomske teme, ali su uputili i oštre kritike na račun odnosa vlasti prema Kosovu i briselskim pregovorima. Oni su optužili premijera Vučića da u Briselu pristaje na sve uslove, a onda brani Kosovo u Raškoj.\n"Za spas Srbije - Nova Srbija" nije početak formiranja nove stranke, poručili su okupljeni poslanici koji najavljuju da će im se narednih dana priključiti još kolega.\nTagovi: Sanda Rašković Ivić , Đorđe Vukadinović , dijana vukomanović , Slaviša Ristić , Skupština Srbije , Nova Srbija , Miroslav Markićević , Goran Pekarski\nMa svi ste vi isti klubovi.\nNije šija nego vrat... zvuči malo licemerno\nJoš da taj klub vodi Vukadinović, Jeremićevoj sreći nema kraja.


File: Izveštaj EK u aprilu\nEvropski komesar za proširenje Štefan File i potpredsednica Vlade Srbije za evropske integracije Suzana Grubješić na konferenciji "Zapadni Balkan: Budućnost u Evropi".\nEvropski komesar Štefan File i potpredsednica srpske vlade Suzana Grubješić učestvovali su na konferenciji "Zapadni Balkan - budućnost u Evropi".\nUčestvujući na konferenciji "Zapadni Balkan - budućnost u EU", evropski komesar za proširenje, Štefan File je potvrdio - u aprilu će Komisija objaviti izvještaj koji bi trebao da bude osnova za odluku o početku pregovora sa Srbijom.\nKako je i ranije rečeno, ključ je u nastavku normalizacije odnosa sa Prištinom - ukoliko se to desi, sredinom aprila će Evropska komisija objaviti izvještaj koji bi trebalo da otvori put odluci o početku završnih pregovora o prijemu.\n"Evropska komisija će sredinom aprila predstaviti izvještaj o Srbiji. Želimo da ostavimo dovoljno vremena parlamentima evropskih članica da bi mogli da daju zeleno svjetlo svojim vladama a eventualnu odluku u junu. Radi se o važnoj odluci - otvaranju pregovora o prijemu sa Srbijom", naveo je evropski komesar za proširenje.\nRečeno je ovo na konferenciji koju je u Evropskom parlamentu organizovala grupa narodnjačkih partija, želeći, deset godina nakon Solunske deklaracija o evropskoj budućnosti Zapadnog Balkana, podvući crtu ispod učinjenog.\nPotpredsjednica srpske vlade za evropske integracije Suzana Grubješić je u svom govoru podvukla je da je, ne samo za zemlje kandidate, nego i budućnost Evrope, veoma bitno da se proces proširenja nastavi i istakla da je Srbija spremna da odmah počne pregovore sa EU o članstvu.\nGrubješićeva se požalila na sporost procesa proširenja primetivši da je deset godina posle Solunske deklaracije samo jedna zemlja zapadnog Balkana a putu da ubrzo postane članica EU.\n"Politika štapa i šargarepe je održiva samo ako su to dvoje u ravnoteži", rekla je Grubješićeva i zatražila da se "pravila igre ne menjaju u hodu".\nKrajem aprila će se okupiti Savjet ministara EU koji bi trebao dati konačnu preporuku za otvaranje pregovora. Do tada, Srbija mora pokazati napredajk u refrmama, ali, prije svega, u dijalogu i primjeni dogovorenog izmedju Beograda i Prištine.


Ponuđena početna otkupna cijena maline od 2,20 KM\nHome / Srebrenica•Bratunac / Dešavanja / Ponuđena početna otkupna cijena maline od 2,20 KM\nBy eSrebrenica.ba on 9. May 2019.@esrebrenica\nBratunačka hladnjača “Agro-dr” izašla je sa akontativnom cijenom maline u iznosu od 2,2 KM.\nKako se navodi, ovo je cijena ispod koje se neće ići, a očekuju da bi otkupna cijena maline trebala biti veća, rekli su nam iz hladnjaće “Agro-dr” u Bratuncu koji su prvi izašli sa cijenom za ovu sezonu.\nTakođe biće plaćen i prevoz o čemu će kasnije biti pozato.\nProizvođači iz Srebrenice i Bratunca kažu da ove sezone očekuju manji rod jer već bilježe manje rodne grane i veliki dio šteta, a kako kažu, očekuju i truljenje narednih mjeseci jer je malina u zaostatku što će smanjiti prinose i uticati da cijena bude bolja.\nProtekle dvije godine nekoliko desetina proizvođača maline počela je da uništava zasade jer je cijena niska i jedva da imaju ekonomksu isplativost da uzgajaju ovo voće.


Mjera "Tražim poslodavca 2022" u prvoj polovini juna - Radio Srebrenik\nHomeBIZNISMjera "Tražim poslodavca 2022" u prvoj polovini juna\nMjera “Tražim poslodavca 2022” u prvoj polovini juna\nFederalni zavod za zapošljavanje obavještava potencijalne korisnike (poslodavce i fizičke osobe) da će javni poziv za učešće u mjeri Tražim poslodavca 2022 biti otvoren u prvoj polovini juna/lipnja. O tačnom datumu otvaranja javnog poziva bit ćete blagovremeno obavješteni, objavljeno je na web stranici Zavoda.\nMjera Tražim poslodavca 2022 podrazumijeva sufinansiranje zapošljavanja osoba, prijavljenih na evidenciju nezaposlenih u Federaciji BiH prije dana objave javnog poziva/aktiviranja liste „na čekanju“ za ovu mjeru, bez obzira na radno iskustvo, dob i stručnu spremu, uz zasnivanje radnog odnosa na period od šest (6) mjeseci ili 12 mjeseci.\nViše detalja o načinu apliciranja i realizaciji ove mjere dostupno je OVDJE.\nTakođer, ističemo da su poslodavci i fizičke osobe, koji namjeravaju učestvovati u ovoj mjeri, kao preduslov za učešće, u obavezi registrirati se na web portalu Zavoda najmanje osam dana prije objave javnog poziva (ukoliko to do sada nisu učinili).\nPrevious articleU toku potraga za posmrtnim ostacima u dvorištu Fate Orlović\nNext articleAmbasadori OSCE-a: Odlučniji smo nego ikad podržati suverenitet BiH, izbore održati na vrijeme


Trojka Firdzona pokrenula je Moskovljane ka dvocifrenoj prednosti, psotigao je i Hrijapa jednu, a Panatinaikos je sveden na mizeran 21 poen za poluvreme. U poslednja tri i po minuta druge deonice Atinjani nisu postigli nijedan poen, a Kaun je odveo CSKA na +14 pred odlazak na odmor.\nKako je odmicao meč, uvećavala se i razlika, a Panatinaikos je po istom receptu igrao u napadu, najviše poena je postigao u trećoj deonici - tek 12. Do kraja je CSKA otišao na velikih +30, pridruživši se Barseloni i Makabiju na završnom turniru koji će se igrati u Milanu.\nSaša Kaun je bio lider sa 18 poena i devet skokova, Nenad Krstić je dodao pet poena, Vladimir Micov osam, a Miloš Teodosić sedam uz tri asistencije. U bledom taboru Panatinaikosa Džejms Gist bio je "dvocifren" sa 11 poena.\nFajnal for Evrolige igraće se u Mediolanum Forumu od 16. do 18. maja, a poslednji učesnik biće poznat nakon majstorice Real - Olimpijakos od 20:45.


-To sve uslovljava smanjen broj dana za zimske sportove, kako za takmičare, tako i za rekreativce. Zbog potrebe da se sve to nekako produži, razvio se novi sport Inline skating (Vožnja rolera između kapija) kao u slalomu u skijanju, sa kompletnom opremom kao na skijanju - kaciga, štapovi, štitnici za podlaktice i kolena i ostali štitnici.\nPredesdnik opštine Vladan Vasić, primio je učenike generacija pirotskih osnovnih i srednjih škola. Reč je o desetoro najboljih učenika, koji su ovom prilikom, kao i njihovi prethodnici, primili prigodne poklone.\n- U ime SO izražavam zahvalnost za trud koji ste uložili da bi ste bili najbolji. Danas postoje mnoge stvari koje odvlače pažnju mladim ljudima, međutim, vi ste očigledno tome odoleli.\nUdruženje “Grlica” i Mesna zajednica Gradašnica počeli su sa uređenjem izvorišta Dag banjica, koje je u veoma lošem stanju. Reč je o projektu koji se finansira putem lokalnih javnih radova, a po rečima Slavice Ćirić, iz Udruženja “Grlica” u planu je da se bazen na izvorištu proširi za još dva metra, produbi za pola metra i da njegova dužina uz reku bude 15 metara.\nU Beogradu u Palati Srbija danas je održan sastanak predstavnika lokalnih samouprava sa ministrom omladine i sporta Vanjom Udovičićem. Cilj sastanka je unapređenje saradnje lokalnih samouprava sa ovim ministarstvom a sastanku je prisustvovala i pomoćnica predsednika opštine Pirot Milica Golubović. Sastanku su osim predstavnika opština prisustvovali i predstavnici Kancelarija za mlade.\nKostić: Cilj nam je da Pirot bude grad bez neasfaltiranih ulica\nVladan Vasić medju brojnim zvaničnicima na proslavi Dana nezavisnosti\nPovodom proslave 4. jula, Dana nezavisnosti Sjedinjenih Američkih Država, u Ambasadi SAD-a u Beogradu upriličen je svečani prijem kojem prisustvuju predstavnici srpskog političkog, javnog i kulturnog života, članovi diplomatskog kora, međunarodni zvaničnici, pripadnici akademske zajednice i drugi brojni gosti.\nSamo primenjena zajednička odluka, Vasić nije oštetio Budžet\nPovodom nedavne konferencije za novinare povereništva Srpske napredne stranke u Pirotu, na kojoj je komentarisana presuda protiv predsednika Opštine Pirot, Vladan Vasić, danas su se novinarima obratili predsednik SO Pirot, Milan Popović i pomoćnik predsednika Opštine za saradnju sa Vladom Srbije, inače predsednik OO SPS-a, Vidijko Panajotović. Na konferenciji je rečeno, pored ostalog, da predsednik Opštine, Vladan Vasić, nije oštetio Budžet niti proneverio novac poreskih obveznika.\nZoran Krstić: Izmešta se korito Nišave, uređenje Odluke o plaćanju doprinosa pojedinih objekata…\nNa poslednjoj sednici Skupštine opštine usvojena je Odluka o izmeni Plana detaljne regulacije „Logistički centar Pirot“ i Odluka o izmenama i dopunama Odluke o doprinosima za uređenje građevinskog zemljišta. Načelnik Odeljenja za urbanizam i stambeno komunalnu delatnost Zoran Krstić, istakao je da je na Skupštini doneta odluka koja se odnosi na rešavanje problematike nekomercijalnog puta, odnosno, zaobilaznog puta koji je trebalo da zahvati jedan deo postojeće gradske deponije.\nStrana 175 od 209


Udar na džipove: Zapanjujući rezultati MUP-ove kontrole - Sputnjik Srbija\n15:41 19 Februar 2020\nUdar na džipove: Zapanjujući rezultati MUP-ove kontrole\n20:14 07.08.2015 (osveženo 16:19 05.10.2015) Preuzmite kraći link\nKontrolom vozila visoke klase saobraćajna policija u Srbiji je za 24 sata kaznila 851 osobu zbog različitih saobraćajnih prekršaja, našla tri osobe za kojima je raspisana poternica, jedan pištolj i 70 kilograma rezanog duvana.\nTokom akcije ustanovljeno je da je 51 osoba upravljala vozilom pod dejstvom alkohola, 337 vozača nije vezalo sigurnosni pojas, a šest osoba je upravljalo automobilom uprkos izrečenoj zaštitnoj meri, odnosno zabrani korišćenja vozila na određeni period.\nKako se navodi u saopštenju Ministarstva unutrašnjih poslova, prekontrolisana su 4.773 skupocena vozila.\nNačelnik Uprave saobraćajne policije Ministarstva unutrašnjih poslova Vladimir Rebić izjavio je da su u akciji, pored pripadnika saobraćajne policije, učestvovali i policajci opšte nadležnosti.\n„Akcenat je bio na kontroli uslova za učešće vozila u saobraćaju, ali i pregledu vozila i prtljaga, a sve u cilju podizanja nivoa bezbednosti u saobraćaju, kao i opšte bezbednosti“, istakao je Rebić.\nsaobraćajna kontrola, luksuzna vozila, prekršaj, Ministarstvo unutrašnjih poslova Srbije


Vlada RS-a o preporukama OHR-a za Srebrenicu - Kozarac.ba\nUred visokog predstavnika u BiH dostavio je Vladi Republike Srpske određene preporuke koje se odnose na općinu Srebrenica, od kojih je Vlada jedan dio prihvatila, a druge odbacila, među kojima i prijedlog da se Fondacija Srebrenica-Potočari, spomen obilježje i mezarje proglasi državnim organom, saopćio je danas ministar za upravu i lokalnu samoupravu Zoran Lipovac.\n“To je nešto što je za nas apsolutno neprihvatljivo, ne zato što mislimo da ne treba osigurati stabilno finansiranje te fondacije, već zato što ona ne može biti državni organ po svojoj prirodi”, kazao je Lipovac dodajući da Fondacija može imati grant u budžetu BiH, te i entitetskom budžetu u narednoj godini, ali ne može biti državni organ.\nOHR je predložio i da se razmotri mogućnost da se 11. juli proglasi za državni dan žalosti, a Vlada RS-a je, kako je naveo Lipovac, spremna da taj prijedlog razmotri i o njemu razgovara, ali smatra da to pitanje treba biti riješeno u redovnoj proceduri donošenja zakona na nivou BiH, a kojim bi se tretirala to pitanje.\nOn je pojasnio da je u OHR-ovim preporukama rečeno da se u realizaciji projekata u općini Srebrenica zaposli lokalno stanovništvo i angažiraju lokalni privredni subjekti, a Vlada je stava, kako je naveo, da se to može prihvatiti, ali uz uvjet da se poštuje Zakon o javnim nabavkama i ostali propisi.\n“Ne možemo ići mimo zakona i propisa, jer ćemo sutra imati problem sa revizijama”, kazao je ministar Lipovac na pres-konferenciji, nakon sjednice entitetske vlade napominjući da se u svim aktivnostima mora osigurati poštivanje Ustava RS-a, Zakona o lokalnoj samoupravi i drugih propisa entiteta.\nJedna od preporuka OHR-a je i da se izvrši revizija privatizacije, što je od Vlade RS-a i prihvaćeno, a nije prihvaćen stav u kome naglašava potreba da se sprovedu reforme koje se odnose na cijelu teritoriju države u cilju unapređenja poslovnog okruženja, kao što je reforma registracije poslovnih subjekata i usvajanje zakona o obligacijama.\n“Mislimo da ovo nema smisla, odnosno da se sada pitanje pomoći Srebrenici dovodi u vezu sa usvajanjem jedinstvenog zakona o obligacijama. Mislim da se tu već otišlo daleko od uspostavljenog okvira”, kazao je ministar uprave i lokalne samouprave RS-a.\nOn smatra da će vjerovatno Vlada RS-a kontrolirati tokove novca koje bude investirala u općinu Srebrenica, te da će o tome izvjestiti koordinatora OHR-a za tu općinu Kliforda Bonda.\nKao tehnička primjedba od strane Vlade RS-a je sugerirano da se ne koristi termin “državno tužilaštvo i “državni sud”, već Sud BiH i Tužilaštvo BiH kada se govori o potrebi otvaranja ureda tih insttiucija u Srebrenici.


, 22. novembar 2019\nOna je, na konferenciji koju je organizovao EUBID projekat u saradnji sa Ministarstvom privrede, rekla da su startapovi koji se razvijaju u inkubatorima uglavnom inovativna preduzeća kojima je bitno da dobiju kvalitetnu podršku u početnim fazama razvoja.\nŠef sektora Delegacije EU u Srbiji, Štefen Hudolin takođe smatra da je MSP potrebna velika pomoć u razvojnoj fazi. On je podsetio da, zajedno sa Ministarstvom privrede, Ministarstvom prosvete i drugim institucijama u Srbiji, Evropska unija sprovodi mnogo projekata i inicijativa u oblasti privrede i da je do sada za razvoj privrede donirano više od 200 miliona evra. Predstavnik Delegacije EU u Srbiji naveo je i značaj poslovnih inkubatora, kao i šta je potrebno učiniti da bi se unapredio njihov rad, a samim tim i poboljšala konkurentnost preduzeća.\nNa konferenciji su predstavljeni i glavni rezultati i zaključci Studije o trenutnom stanju poslovnih inkubatora, koji su pokazali raznolikost inkubatiora koji posluju u Srbiji.\nTokom neformalnih susreta predstavnika institucija koje nude programe za podršku inkubatorima sa predstavnicima inkubatora i njihovim stanarima, u pauzi konferencije, svi su dobili priliku da u neposrednom razgovoru razmene informacije o potrebama inkubatora, kao i o ponudi programa za podršku.\nProjekat Podrška Evropske unije razvoju poslovnih inkubatora - EUBID treba da doprinese povećanju konkurentnosti i inovativnosti početnika u poslovanju. Projekat je namenjen unapređenju sektora malih i srednjih preduzeća i preduzetništva. EUBID je projekat vredan 1.5 miliona evra koji finansira Evropska unija, a kofinansra se sredstvima Vlade Republike Srbije.\nProjektom upravlja Ministarstvo finansija – Sektor za ugovaranje i finansiranje programa iz sredstava Evropske unije, korisnik je Ministarstvo privreda, a sprovodi ga konzorcijum na čijem čelu je kompanija GFA Consulting Group iz Nemačke.\nOd 2000. do danas, Evropska unija donirala je više od 3,6 milijardi evra Srbiji. Sredstva su korišćena za podršku razvoju, kvalitetu života i reformama u sledećim oblastima: civilna zaštita, zaštita od poplava i pomoć poplavljenim područjima, obrazovanje, povezanost, zaštita okoline, zdravstvena zaštita i zaštita potrošača, kultura, vladavina prava i lokalni razvoj, poslovi i privredni rast, javna administracija, migracije, upravljanje javnim sredstvima, civilno društvo i mediji, socijalna inkluzija, omladina i sport. EU podrška je implementirana kroz saradnju sa Vladom republike Srbije. Evropska unija donirala je Srbiji više razvojnih sredstava nego svi drugi internacionalni donatori zajedno.


Blic, Srna, 08.05.2019, BRUTALNO UBILA SRPSKOG DEČAKA Elfeta Veseli osuđena na 10 godina zbog SVIREPE LIKVIDACIJE Slobodana (12) | D.I.C. Veritas\nBlic, Srna, 08.05.2019, BRUTALNO UBILA SRPSKOG DEČAKA Elfeta Veseli osuđena na 10 godina zbog SVIREPE LIKVIDACIJE Slobodana (12)\n9. Maj 2019. 00:18\nSakib Halilović oslobođen je optužbi da je posmatrao ubistvo dečaka i propustio da, kao komandant Diverzantskog voda Komande združenih jedinica Liplje, Kamenica, takozvane Armije BiH, kazni Veselijevu koja je bila pripadnik ovog voda.\nNa osnovu iskaza velikog broja svedoka i veštaka medicinske struke Sudsko veće je zaključilo da je Veselijeva počinila krivično delo za koje je optužnica tereti.\nElfeti Veseli je u kaznu uračunato i vreme provedeno u pritvoru od 24. marta 2017. godine, kao i vreme provedeno u ekstradicionom pritvoru u Švajcarskoj.\nPredsedavajući Sudskog veća Darko Samardžić je u obrazloženju presude naveo da je Veće utvrdilo da je postojao Diverzantski vod pod komandom Sakiba Halilovića zvanog Kibe, čiji pripadnik je bila optužena Elfeta Veseli.\nSamardžić je naveo da je Veće imalo u vidu da su tokom sudskog postupka brojni svedoci davali izmenjene iskaze, zbog čegu su u celosti prihvatili njihove iskaze iz istrage.\n-Na osnovu dokaza i brojnih izjava svedoka, Sudsko veće je zaključilo da je Elfeta Veseli ubila dečaka Slobodana Stojanovića sa direktnim umišljajem, imajući u vidu da je u dečaka pucala iz neposredne blizine – rekao je Samardžić.\nOn je dodao da, zbog brojnih kontradiktornosti, Sudsko veće nije moglo poverovati zaštićenom svedoku “S-1” koji je jedini očevidac, ali je poverovalo drugim svedocima, kao i zapisniku iz istrage u kojem se navodi da je žena albanske nacionalnosti Elfeta Veseli ubila dečaka.\nPrema njegovim rečima, za Veće je bio posebno značajan iskaz svedoka kojem je Veselijeva potvrdila da je ubila dečaka.\nOsim iskaza svedoka koji su potvrdili ubistvo dečaka, Samardžić je podsetio i na obdukcioni nalaz veštaka medicinske struke Zorana Stankovića koji je na glavi dečaka utvrdio povredu od metka.\nTužilaštvo BiH teretilo je Elfetu Veseli da je kao pripadnik Diverzantskog voda Komande združenih jedinica Liplje, Kamenica, takozvane Armije BiH u drugoj polovini jula ili prvoj polovini avgusta 1992. godine ubila dvanaestogodišnjeg Slobodana Stojanovića u naselju Bajrići-Novo Selo na području Kamenice.\nPrema optužnici, Veselijeva je na najsvirepiji način ubila dečaka tako što mu je, dok je bio na biciklu, prišla s leđa i zaklala ga nožem.\nU optužnici je navedeno da je Sakib Halilović, koji je bio komandant Diverzantskog voda, znao da je njegova podređena počinila ovo krivično delo, ali nije preduzeo neophodne mere da ona bude kažnjena.\nObrazlažući oslobađajuću presudu bivšem komandantu Diverzantskog voda Sakibu Haliloviću, Samardžić je rekao da je primena Krivičnog zakona SFRJ od izuzetne važnosti za Halilovića jer delo za koje je optužen nije bilo propisano ovim zakonom i nije predviđena odgovornost koju mu je Tužilaštvo BiH stavilo na teret.\nSudsko veće smatra da je tužilac propustio priliku da optuži Halilovića jer nije ništa učinio da spreči ubistvo dečaka Slobodana Stojanovića.\nVeće je, kaže, utvrdilo da je postojao Diverzantski vod, poznat kao Kibetova grupa, koja je prošla obuku u Hrvatskoj za vojne operacije u BiH, što su potvrdili i svedoci.\n-Svedoci su potvrdili prisustvo deteta na tom području koje je duži period bio u Kibetovoj grupi i da je on imao priliku da ga viđa. Veće je utvrdilo činjenicu da je dečak Slobodan Stojanović, nakon pokušaja bekstva, bio maltretiran, što je potvrdio i nalaz veštaka Stankovića nakon ekshumacije – naveo je Samardžić.\n8. Juli 2020.Danas, 06.07.2020, Husein Mujanović osuđen na 10 godina zatvoraHusein Mujanović, državljanin Bosne i Hercegovine, osuđen je danas prvostepenom presudom na 10 go...\nObjavljeno u: Članci za naslovnu, Sudski postupci na prostoru Ex Jugoslavije / Tagged: bih, ratni zločin


Predsednik Liberalno demokratske partije Čedomir Jovanović izjavio je u Danu uživo TV N1 da bojkot sednica parlamenta vidi kao odraz nemoći. Srbiji je potrebno više Evrope i tržišta, a ne populizam i "Žuti prsluci", poručio je on. Komentarišući… »\nEkipa Mercedesa svoj novi bolid predstaviće 13. februara, a istog dana će se on prvi put naći na stazi, pre početka zvaničnih testiranja. Model W10 premijeru će imati na stazi „Silverston“, pet dana pre selidbe na „Katalunju“, gde će biti… »\nLuka: Samo ne viči! Dirk: Treba da zaradiš minute, sine\nDirk Novicki će na jedan dan izaći iz uloge saigrača Luke Dončića i biće trener mladom Slovencu i to tokom Ol-star vikenda. Tokom Ol-star vikenda u Šarlotu Dalas Meveriksi će imati dva predstavnika na utakmici budućih zvezda. Luka Dončić će… »